Mindre strengt regime for Chris Brown
Brown skal nemlig ha oppført seg bra og fulgt prøvetidsreglene etter han ble sluppet ut av fengsel i juni, det melder nyhetsbyrået AP. Dette har resultert i at Brown ikke lenger trenger å ta tre doptester i uken, men to. Prøvetidsavdelingen til Brown ba også om å redusere samfunnsarbeidet hans fra fire dager i uken til tre dager i uken, men dommer James Brandlin avviste forespørselen. Brandlin sa under gårsdagens rettshøring at Grammy-vinneren har samarbeidet godt og vist fremgang med både tilsynsvergen sin og terapeuten. Brown ble fengslet fra midten av mars til begynnelsen av juni på grunn av brudd på sin tidligere prøvetid etter en krangel utenfor et hotell i Washington D.C. i fjor. Brown skal ha angrepet og slått en mann i 20-årene som ønsket å ta bilde av han utenfor hotellet. Han var opprinnelig på prøvetid etter han angrep sin daværende kjæreste, popsanger Rihanna, i februar 2009. Neste rettsmøte skal holdes 23. oktober og prøvetiden til Brownskal etter planen avsluttes i januar 2015.
RnB-artisten Chris Brown har vært inn og ut av fengsel siden 2009, men nå får han gode tilbakemeldinger fra retten i Los Angeles.